Diari Oficial de la Generalitat Valenciana


Sumari del DOGV 6798, del 18-06-2012 (2012/5998)

RESOLUCIÓ de 15 de juny de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni de col·laboració entre el Ministeri d'Economia i Competitivitat i l'Institut Valencià de l'Exportació, SA, pel qual s'establix el finançament dels gastos comuns derivats de l'ocupació per l'Institut Valencià de l'Exportació d'espais en locals destinats a seus d'oficines econòmiques i comercials d'Espanya a l'exterior i les normes de funcionament corresponents.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6798

Data del DOGV
:   18-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5998


Data del document
:   15-06-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 15 de juny de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni de col·laboració entre el Ministeri d'Economia i Competitivitat i l'Institut Valencià de l'Exportació, SA, pel qual s'establix el finançament dels gastos comuns derivats de l'ocupació per l'Institut Valencià de l'Exportació d'espais en locals destinats a seus d'oficines econòmiques i comercials d'Espanya a l'exterior i les normes de funcionament corresponents. [2012/5998]  
El Ministeri d'Economia i Competitivitat i l'Institut Valencià de l'Exportació, SA, han subscrit, prèvia tramitació reglamentària, el 6 de juny de 2012, el conveni de col·laboració pel qual s'establix el finançament dels gastos comuns derivats de l'ocupació per l'Institut Valencià de l'Exportació d'espais en locals destinats a seus d'oficines econòmiques i comercials d'Espanya a l'exterior i les normes de funcionament corresponents.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 468/2012, i que figura com a annex d'esta resolució.  
  
València, 15 de juny de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Conveni de col·laboració pel qual s'establix el finançament dels gastos comuns (arrendaments, subministraments i servicis) derivats de l'ocupació per l'Institut Valencià d'Exportació d'espais en locals destinats a seus d'oficines econòmiques i comercials d'Espanya en l'exterior i les normes de funcionament corresponents  
  
València, 6 de juny de 2012   
  
REUNITS  
D'una part, Jaime García-Legaz Ponce, en l'exercici de les seues funcions de secretari d'Estat de Comerç, de conformitat amb el que disposa l'article 7 de la Llei 50/1997, de 27 de novembre, del Govern.  
  
I per una altra, Máximo Buch Torralva, president de l'Institut Valencià de l'Exportació, SA, en virtut del seu nomenament per acord del Consell d'Administració de l'entitat, celebrat el 20 de març de 2012, i elevat a públic per mitjà d'escriptura autoritzada pel notari de València Alejandro Cervera Taulet, amb data 3 de maig de 2012 i número 1.820 del seu protocol.   
Compareixen en nom i representació dels esmentats organismes i es reconeixen competència per a formalitzar el present conveni que s'aprova com a complement del protocol general de col·laboració firmat entre el Ministre d'Economia i Competitivitat i el president de la Comunitat Valenciana el 10 d'abril de 2012.  
  
Exposen  
I. Que davant de les necessitats de racionalitzar en la mesura que siga possible el gasto de la presència en l'exterior d'institucions estatals i autonòmiques, el Ministeri d'Economia i Competitivitat ha oferit la possibilitat que en les oficines econòmiques i comercials d'Espanya en l'exterior s'habiliten espais en els edificis destinats a seus de les mateixes per a acollir les delegacions de les comunitats autònomes, que així ho desitgen per al desenrotllament de la seua activitat.  
  
II. Que per part de la Generalitat Valenciana hi ha interés a acceptar este oferiment per a traslladar les seus de les seues delegacions en l'exterior gestionades a través de l'IVEX en aquells casos en què siga possible, i específicament en les ciutats que s'indiquen en l'annex I.  
  
III. Que és necessari establir un marc d'actuació en què queden perfectament delimitades les obligacions i compromisos de cada una de les parts tant en els aspectes funcionals com en el finançament dels gastos de les oficines econòmiques i comercials involucrades.  
  
Tenint en compte tot l'anteriorment exposat, les parts firmants  
  
  
Acorden  
  
Primer. Des de la firma del present conveni es podrà iniciar el trasllat del personal de les oficines de l'IVEX en les ciutats assenyalades a les respectives oficines econòmiques i comercials, establint en cada una d'elles un calendari d'actuació en virtut dels compromisos contractuals de cada una de les parts i de les necessitats d'adaptació dels locals de les oficines a la nova situació.  
  
Segon. Les oficines econòmiques i comercials facilitaran la instal·lació del personal de les oficines de l'IVEX, alliberant l'espai assignat a estes per a la instal·lació del seu mobiliari i equips d'oficina i informàtica.  
El trasllat de les delegacions de l'IVEX a les seus de les oficines econòmiques i comercials d'Espanya en les ciutats a què es referix en el present conveni, o qualsevol altre que puga realitzar-se en el futur, no suposarà de cap manera que el personal de l'IVEX, així com els seus béns o drets, es troben protegits per les disposicions contingudes en el Conveni de Viena sobre relacions diplomàtiques.  
  
Tercer. Els gastos nets derivats de l'aplicació del present conveni no seran mai, per a cap de les dos parts, superiors als actualment suportats per cada una d'estes pels mateixos conceptes.  
  
  
Quart. L'IVEX es compromet a assumir els gastos derivats dels servicis i subministraments i el cost de l'arrendament, si és el cas, necessaris per al funcionament ordinari dels edificis destinats a oficina econòmica i comercial d'Espanya en l'exterior, atenent al percentatge d'ocupació d'espais que es fa constar en l'annex del present conveni, com a criteri de repartiment proporcional dels gastos produïts, que seran actualitzats anualment d'acord amb l'evolució dels gastos de les oficines econòmiques i comercials en les que s'integren les delegacions de l'IVEX.   
Per a l'assignació de la superfície de l'edifici es consideraran tant els espais directament ocupats per cada una de les delegacions de l'IVEX com la distribució proporcional als espais anteriors de les zones d'ús comú de l'edifici.   
En els dos primers mesos de cada any, l'ICEX facturarà a l'IVEX l'import de les quantitats corresponents a l'any en curs, detallant clarament les partides que corresponen a cada seu, que haurà de ser atés per l'IVEX, almenys trimestralment, dins de l'exercici pressupostari corresponent.  
Si es produïra un canvi consensuat en la distribució d'espais en l'edifici destinat a oficina econòmica i comercial que motivara un nou percentatge d'ocupació, incloent-hi assignació de zones comunes, diferent del previst en l'annex I, cada una de les parts ho comunicarà als seus respectius servicis centrals perquè es prevegen les actuacions oportunes, entre elles, l'oportú reflex en l'annex I d'este conveni.  
  
  
Quint. Els servicis i subministraments i el cost de l'arrendament, si és el cas, afectats a este conveni seran els que actualment es compartixen, en funció dels contractes vigents a 1 d'abril de 2012.   
Si sorgiren necessitats no previstes o de nous subministraments o servicis precisos per al funcionament correcte del local, l'oficina afectada ho comunicarà a l'IVEX perquè este puga preveure-ho pressupostàriament i realitzar les actuacions que es consideren oportunes; així com a la Direcció General de Comerç i Inversions i a l'ICEX per al seu coneixement i efectes oportuns.  
  
Sext. Amb caràcter general, de conformitat amb el que preveu el Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, els nous contractes que hagen de celebrar-se per a la prestació dels distints subministraments, servicis i arrendaments que sorgisquen, una vegada haja entrat en vigor el present conveni, es tramitaran i adjudicaran pel Ministeri d'Economia i Competitivitat, en tant que òrgan de contractació, si bé el gasto derivat d'estos es cofinançarà amb càrrec al pressupost de l'IVEX proporcionalment a l'espai utilitzat i l'assignació de zones comunes que es deriven de l'ocupació dins de l'edifici destinat a oficina.  
  
Prèviament a la dita adjudicació, i amb temps suficient, el Ministeri d'Economia i Competitivitat farà arribar a l'IVEX, a través de l'oficina econòmica i comercial i per conducte del seu representant corresponent, una còpia del contracte o contractes que es pretenen subscriure, als efectes de que en la dita entitat es realitzen tots els tràmits administratius oportuns i ultimen els expedients de gasto preceptius, de manera que puguen afrontar-se els pagaments que es deriven dels contractes esmentats. En el cas de contractes menors, es farà arribar una còpia de la factura proforma corresponent.  
  
Sèptim. Amb caràcter general, els contractes estaran referits a la totalitat del local, i l'IVEX assumix el cost proporcional als espais ocupats per la seua representació, d'acord amb la distribució assenyalada en l'annex I d'este conveni.   
  
Octau. L'equipament del personal de l'IVEX quant a mobiliari, equips d'oficina i equips informàtics i de comunicacions correrà per compte de l'IVEX, així com el seu manteniment i actualització que, si és el cas, inclourà també els segurs que l'IVEX decidisca per al seu mobiliari, equips i instal·lacions.  
Així mateix seran per compte de l'IVEX la contractació de les línies telefòniques i de comunicacions necessàries per a l'exercici de l'activitat del seu personal, així com els costos derivats de la seua instal·lació i els consums que es generen del seu ús.   
L'oficina econòmica i comercial i el seu personal facilitaran la instal·lació dels equips i línies de comunicació vetlant sempre per que no entorpisca de forma substancial el desenrotllament de la seua activitat.  
  
Nové. A fi d'aconseguir una major coordinació de funcions dins del marc de la mútua lleialtat institucional, el responsable de l'oficina de la xarxa IVEX es coordinarà i mantindrà informat el conseller econòmic i comercial o al membre d'esta que este designe, sobre els seus plans d'actuació i les seues relacions amb les institucions i òrgans de cada país.  
  
Deu. Cada part del present conveni, mantindrà de forma independent amb el seu respectiu personal, la relació jurídica, estatutària o laboral corresponent i assumirà de forma també independent les obligacions derivades d'esta.  
L'IVEX proporcionarà al seu personal les assegurances necessàries durant la seua estada en el local de l'oficina econòmica i comercial, i esta queda eximida de qualsevol responsabilitat per accidents que poguera patir el personal de l'IVEX dins de l'oficina.   
El personal de l'IVEX queda subjecte a les normes existents de funcionament del local de l'oficina quant a horaris, festivitats, etc., així com a les que es referixen a l'ús de les zones comunes de l'oficina (biblioteca, sales de reunions, saló d'actes si n'hi ha, etc.).  
En respecte del criteri d'autonomia funcional, el personal de l'IVEX mantindrà absoluta independència jeràrquica i funcional del personal de l'oficina econòmica i comercial, excepte en els aspectes que corresponen al conseller econòmic i comercial com a director i màxim responsable de l'oficina.  
  
Onze. Els mitjans materials, sistemes d'informació o bases de dades corresponents a cada part seran d'ús propi i autònom per a cada una d'estes.  
A este respecte, la firma del present conveni tindrà el valor d'acord de confidencialitat, als efectes de l'ús o divulgació de la informació obtinguda en virtut de la seua aplicació.   
  
Dotze. En l'entrada al local de l'oficina econòmica i comercial podrà col·locar-se una placa identificativa de l'oficina de l'IVEX, i es mantindrà en la mesura que siga possible l'homogeneïtat amb les que tinga la pròpia oficina econòmica i comercial.  
  
Tretze. Per al seguiment d'este conveni les parts acorden establir una Comissió de Coordinació i Informació composta per tres membres designats per cada part, que es reunirà almenys una vegada a l'any per a assegurar la col·laboració i la coordinació per a l'èxit dels objectius d'este conveni, així com per a proposar, programar, orientar i coordinar aquells aspectes que convinga anar adequant de comú acord i avaluar els resultats de la col·laboració entre les parts, que es reunirà amb caràcter anual i la secretaria de les quals serà exercida pel Ministeri d'Economia i Competitivitat.  
  
Catorze. El present conveni se subscriu per un període d'un any, prorrogable, excepte denúncia expressa de cada una de les parts efectuada amb un mes d'antelació. Podrà ser resolt o modificat per acord de les parts, i es requerix per a això un preavís de tres mesos.  
Quan la modificació es derive de l'alteració consensuada dels percentatges d'ocupació d'espais assignats conforme a l'annex I del present conveni, bastarà la comunicació als servicis centrals d'ambdós institucions dels canvis realitzats als efectes de la seua consideració des del punt de vista pressupostari.  
Qualsevol de les parts podrà proposar la modificació del present conveni. Després del seu estudi, la proposta serà elevada, per a la seua aprovació, als respectius òrgans competents de cada institució, i se subscriurà a este efecte, si és el cas, per ambdós parts, el document en què es plasme eixa modificació realitzada de comú acord. S'incorporarà eixe document com a annex al present conveni.  
  
Quinze. El present conveni, que és de naturalesa administrativa, queda fora de l'àmbit d'aplicació del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, i se seguirà en la seua interpretació i desenrotllament pel contingut de les seues estipulacions i, si és el cas, queda sotmés a la jurisdicció contenciosa administrativa, conforme a l'article 8.3 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
Les parts es comprometen a resoldre amistosament qualsevol conflicte que poguera sorgir en la interpretació i execució del present conveni.   
  
Setze. Les parts firmants es comprometen a realitzar totes les actuacions que siguen necessàries per a l'execució del que s'acorda.  
  
Dèsset. El present conveni entrarà en vigor una vegada firmat per les parts i previ compliment dels tràmits corresponents segons la normativa d'aplicació.  
De conformitat amb tot el que exposa i convingut, en l'exercici de les atribucions que són titulars els firmants, subscriuen el present conveni de col·laboració en el lloc i la data abans indicats.  
  
Pel Ministeri d'Economia i Competitivitat, el secretari d'Estat de Comerç: Jaime García-Legaz Ponce.  
Per la Comunitat Valenciana, el president de l'Institut Valencià de l'Exportació, SA: Máximo Buch Torralva  
  
  
- No s'hi inclouen els costos d'adaptació dels locals que pogueren ser necessaris, que serien per compte d'IVEX.  
- Dusseldorf queda pendent a l'espera de confirmació de si és possible llogar el local adjunt a l'oficina, si hi haguera prou demanda d'altres comunitat autònomes.  
- Estes quantitats estan referides a 2012 i s'aplicaran en la part proporcional del temps ocupat en cada oficina. S'actualitzaran anualment a partir de l'1 de gener de 2013 en funció de l'evolució dels costos i de l'espai realment ocupat.  
- Es referixen exclusivament als capítols de gasto que s'arrepleguen en l'article 4 del present conveni de col·laboració, i queden per tant sense incloure els recollits en l'article 8.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
  
- No se incluyen los costes de adaptación de los locales que pudieran ser necesarios, que serían por cuenta de IVEX.  
- Dusseldorf queda pendiente a la espera de confirmación de si es posible alquilar el local adjunto a la oficina, si hubiera suficiente demanda de otras comunidades autónomas.   
- Estas cantidades están referidas a 2012 y se aplicarán en la parte proporcional del tiempo ocupado en cada oficina. Se actualizarán anualmente a partir del 1 de enero de 2013 en función de la evolución de los costes y del espacio realmente ocupado.  
- Se refieren exclusivamente a los capítulos de gasto que se recogen en el artículo 4 del presente convenio de colaboración, quedando por tanto sin incluir los recogidos en el artículo 8.